Doložka
o posúdení vplyvov

1.	Vplyvy na verejné financie:
Operačný program (OP)	RO	ERDF	ŠR	Celková alokácia	
OP Životné prostredie	MŽP SR	27 000 000	 4 764 706	 31 764 706	
OP Výskum a vývoj	MŠ SR	25 000 000	 4 411 765	 29 411 765	
OP Bratislavský kraj	MVa RR SR	  3 000 000	    529 412	   3 529 412	
OP Konkurencieschopnosť a hospodársky rast	MH SR	30 000 000	 5 294 118	 35 294 118	
Spolu	 	85 000 000	15 000 001	100 000 001	
Dopady čerpania štrukturálnych fondov EÚ v programovom období 2007 – 2013 už boli uvedené v rámci jednotlivých operačných programov. Záväzné alokácie do holdingového fondu budú stanovené na základe podnikateľského plánu a prevedené do holdingového fondu v roku 2009 - 2010. Po schválení podnikateľského plánu investičnou radou, ktorú budú tvoriť zástupcovia ministerstiev, ktoré alokujú prostriedky do holdingového fondu, sú finančné prostriedky nevratné pre programové obdobie 2007 – 2013 a predstavujú oprávnenú predbežnú platbu pre ERDF v zmysle platných pravidiel pre štrukturálne fondy. Náklady na riadenie budú určené v súlade s článkom 43 ods. 4 nariadenia 1828/2006. V prípade identifikácie neoprávnených výdavkov sa bude postupovať v súlade s platnými pravidlami na národnej úrovni. Vzhľadom na to, že rozpočet neoprávnených výdavkov bude schvaľovať investičná rada na návrh EIF, nie je možné uviesť konkrétnu výšku týchto výdavkov. V prípade, že tieto výdavky vzniknú v roku 2009, bude ich úhrada zabezpečená tak, aby nedošlo k navýšeniu finančných požiadaviek na verejné financie v rokoch 2009-2011. 

2.	Vplyvy na obyvateľov, hospodárenie podnikateľskej sféry a iných právnických osôb: 
Predložený návrh má očakávaný pozitívny dopad na zlepšenie riadenia a prístupu malých a stredných podnikov ku kapitálu.

3.	Vplyvy na životné prostredie:  
Predložený návrh má nepriamy očakávaný pozitívny dopad na životné prostredie, keďže malé a stredné podniky sú okrem iného aj nositeľmi inovácií vrátane ekoinovácií.

4.	Vplyvy na zamestnanosť:
Podiel MSP na tvorbe pracovných miest predstavuje 70 %. Z toho vyplýva, že ak sa zvyšuje počet MSP, zvyšuje sa aj zamestnanosť a čím menší je počet MSP, ktoré musia ukončiť svoju aktivitu, tým menší je aj počet ľudí, ktorí prídu o prácu. Preto navrhované záručné schémy majú zlepšiť prístup MSP k financiám, a tak zabezpečiť udržateľnosť činnosti MSP a tým aj zamestnanosti. 

5.	Vplyvy na podnikateľské prostredie:
V prípade portfóliových záručných schém pre MSP sa očakáva potenciálny dopad na trh až vo výške 10 – 15-násobku výšky záručného fondu. Tento bude ale korigovaný v súlade s reálnou absorbciou trhu. V prípade rizikového kapitálu sa očakáva zvýšenie objemu finančných prostriedkov od súkromných investorov. V prípade fondov rizikového kapitálu a ďalších finančných nástrojov ide nielen o kapitálové investície, ale aj o štrukturálnu zmenu. Cieľom štrukturálnej zmeny je dosiahnuť výrobu produktov s vysokou pridanou hodnotou, zvýšenie konkurencieschopnosti produkcie a produktivity práce a zabezpečenie transferu technológií. Ďalej očakávame rozvoj finančného trhu, ktorý zahŕňa nástroje rizikového kapitálu a úverového financovania.